CELEX: C2007/269/24
Language: mt
Date: 2007-11-10 00:00:00
Title: Kawża C-116/06: Sentenza tal-Qorti tal-Ġustizzja (Ir-Raba' Awla) ta' l- 20 ta' Settembru 2007 (talba għal deċiżjoni preliminari tat-Tampereen käräjäoikeus — il-Finlandja) — Sari Kiiski vs Tampereen kaupunki (Trattament ugwali bejn l-irġiel u n-nisa — Protezzjoni tal-ħaddiema nisa tqal — Artikolu 2 tad-Direttiva 76/207/KEE — Dritt għal-leave tal-maternità — Artikoli 8 u 11 tad-Direttiva 92/85/KEE — Effetti fuq id-dritt li tinkiseb bidla fit-tul ta' leave għall-edukazzjoni tat-tfal )

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/12
            
         Sentenza tal-Qorti tal-Ġustizzja (Ir-Raba' Awla) ta' l-20 ta' Settembru 2007 (talba għal deċiżjoni preliminari tat-Tampereen käräjäoikeus — il-Finlandja) — Sari Kiiski vs Tampereen kaupunki
   (Kawża C-116/06) (1)
   
   (Trattament ugwali bejn l-irġiel u n-nisa - Protezzjoni tal-ħaddiema nisa tqal - Artikolu 2 tad-Direttiva 76/207/KEE - Dritt għal-leave tal-maternità - Artikoli 8 u 11 tad-Direttiva 92/85/KEE - Effetti fuq id-dritt li tinkiseb bidla fit-tul ta' “leave għall-edukazzjoni tat-tfal’)
   (2007/C 269/24)
   Lingwa tal-kawża: Il-Finlandiż
   Qorti tar-rinviju
   Tampereen käräjäoikeus
   Partijiet fil-kawża prinċipali
   
      Rikorrenti: Sari Kiiski
   
      Konvenuta: Tampereen kaupunki
   Suġġett
   Talba għal deċiżjoni preliminari — Interpretazzjoni ta' l-Artikolu 2 tad-Direttiva tal-Kunsill 76/207/KEE tad-9 ta' Frar 1976 dwar l-implementazzjoni tal-prinċipju ta' trattament ugwali għall-irġiel u n-nisa għal dak li għandu x'jaqsam ma' l-aċċess għall-impjiegi, taħriġ professjonali, promozzjoni u kundizzjonijiet tax-xogħol (ĠU L 39, p. 40), kif emendata mid-Direttiva tal-Parlament Ewropew u tal-Kunsill 2002/73/KE tat-23 ta' Settembru 2002, (ĠU L 269, p. 15) u ta' l-Artikoli 8 u 11 tad-Direttiva tal-Kunsill 92/85/KEE tad-19 ta' Ottubru 1992 dwar l-introduzzjoni ta' miżuri biex jinkoraġġixxu t-titjib fis-saħħa u s-sigurtà fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu (ĠU L 348, p. 1) — Rifjut ta' dak li jħaddem li jnaqqas it-tul ta' żmien ta' leave tal-ġenituri għall-edukazzjoni tat-tfal — Talba ppreżentata qabel il-bidu tal-leave fuq il-bażi ta' tqala ġdida tal-persuna kkonċernata — Leġiżlazzjoni nazzjonali li tipprovdi, bħala kundizzjoni għal bidla fit-tul ta' żmien tal-leave, raġunijiet imprevedibbli u fondati, filwaqt li l-prassi adottata skond il-konvenzjoni kollettiva teskludi t-tqala minn dawn ir-raġunijiet
   Dispożittiv
   L-Artikolu 2 tad-Direttiva tal-Kunsill 76/207/KEE tad-9 ta' Frar 1976 dwar l-implementazzjoni tal-prinċipju ta' trattament ugwali għall-irġiel u n-nisa għal dak li għandu x'jaqsam ma' l-aċċess għall-impjiegi, taħriġ professjonali, promozzjoni, u kundizzjonijiet tax-xogħol, kif emendata bid-Direttiva tal-Parlament Ewropew u tal-Kunsill tat-23 ta' Settembru 2002, li jipprojbixxi kull diskriminazzjoni diretta jew indiretta fuq bażi ta' sess f'dak li jirrigwarda l-kundizzjonijiet tax-xogħol, kif ukoll l-Artikoli 8 u 11 tad-Direttiva tal-Kunsill 92/85/KEE tad-19 ta' Ottubru 1992 dwar l-introduzzjoni ta' mizuri biex jinkoraġġixxu t-titjib fis-saħħa u s-sigurtà fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu (l-għaxar Direttiva partikolari fis-sens ta' l-Artikolu 16(1) tad-Direttiva 89/391/KEE), li jirregolaw il-leave tal-maternità, jipprekludu dispożizzjonijiet nazzjonali relattivi għal-leave għall-edukazzjoni tat-tfal li, inkwantu ma jiħdux in kunsiderazzjoni l-bidliet li ġġib magħha t-tqala għall-ħaddiema kkonċernata fil-perijodu limitat ta' mill-inqas erbatax-il ġimgħa li jippreċedi u jsegwi l-ħlas, ma jippermettux lill-persuna kkonċernata li, fuq talba tagħha, tikseb bidla fil-perijodu tal-leave tagħha għall-edukazzjoni tat-tfal fil-mument meta hija teżerċita d-drittijiet tagħha għal leave tal-maternità u għaldaqstant iċaħħduha mid-drittijiet marbuta ma' dan il-leave tal-maternità.
   
      (1)  ĠU C 121 ta' l-20.5.2006.